MODIFICACIÓN ORDENANZA FISCAL REGULADORA DO IMPOSTO SOBRE BENS INMOBLES
ADMINISTRACIÓN LOCAL — Municipal — Silleda (Ordenanzas e Regulamentos, 09/12/2016)

Logo da modificación aprobada provisionalmente polo Concello en Pleno celebrado o 26 de Maio de 2.016 e publicada no Boletín Oficial de Pontevedra do 28 de Xullo de 2016, nº 143, sen que se presentaran reclamacións ou suxerencias durante o trámite de exposición pública de trinta días, consistindo a mesma na introdución do artigo Cuarto. bis -unha bonificación do 95% da parte da cuota íntegra do imposto relativa a construcións rústicas indispensables para o desenvolvemento das explotacións agrícolas, gandeiras, ou forestais, previa declaración de especial interese ou utilidade pública municipal por concorrer circunstancias tanto sociais como de fomento de emprego- faise público o texto íntegro da Ordenanza coa citada modificación, que queda aprobada definitivamente. No uso das facultades normativas outorgadas polos artigos 133.2 e 142 da Constitución Española e artigo 106 da Lei 7/1985, do 2 de abril, reguladora das bases de réxime local, sobre potestade normativa en materia de tributos locais, e de conformidade, asemade, co establecido nos artigos 15 e seguintes, así como no Título II e artigos 61 e seguintes, todos eles da Lei 39/1988, do 28 de decembro, reguladora das facendas locais, na súa redacción dada pola Lei 51/2002, do 27 de decembro, de modificación de dita norma, regulase mediante a presente Ordenanza fiscal o Imposto sobre Bens Inmobles.1. En virtude do artigo 63.4 da Lei Reguladora das Facendas Locais, establécese unha exención por cuantía mínima que se aplicará do seguinte xeito: 1. De conformidade co establecido no artigo 74.2 do Texto Refundido da Lei Reguladora de Facendas Locais, Real Decreto Lexislativo 2/2004, de 5 de marzo, o Concello establece para o ano 2016, unha bonificación do 95% da parte da cuota íntegra do imposto relativa a construcións rústicas indispensables para o desenvolvemento das explotacións agrícolas, gandeiras, ou forestais, previa declaración de especial interese ou utilidade pública municipal por concorrer circunstancias tanto sociais como de fomento de emprego. Entenderase como construción rústica indispensable para o desenvolvemento das explotacións agrícolas, gandeiras ou forestais, aquelas que, de acordo coa normativa do catastro inmobiliario, teñan atribuídas as seguintes codificacións de destino de locais: BCR(CASETA DE REGO); BCT(CASETA DE TRANSFORAMCIÓN); BIG(INSTALACIÓNS GANDEIRAS); JGR(GRANXAS); JIN(INVERNADOIROS), ZBE(BALSAS-ESTANQUES); ZDL(DEP. LIUID. TANQUES), e ZSL(SILOS, DEP. SOLID). Para os exercicios seguintes seguirá operando tal bonificación ata o momento en que se decida modificar ou derrogar a presente ordenanza. Esta bonificación, que terá carácter rogado, poderá solicitarse mediante modelo normalizado que se estableza, dende o día 1 de xaneiro ata o 31 de marzo do exercicio en que vaia a ter efectividade, e a súa concesión manterase para os exercicios sucesivos ata que se modifique ou derrogue a presente ordenanza” A presente Ordenanza fiscal constitúe o texto íntegro e definitivo, logo da modificación aprobada provisionalmente polo Concello en Pleno celebrado o 26 de Maio de 2.016 e publicada no Boletín Oficial de Pontevedra do 28 de Xullo de 2016, e modifica a Ordenanza do IBI aprobada o 30-10-2003, publicada no BOP nº 248, de 26 Decembro 2003, e entrará en vigor o día primeiro de Xaneiro de 2017, logo da súa previa publicación no Boletín Oficial da Provincia. Silleda, a 24 de Novembro de 2017.—O Alcalde, Manuel Cuiña Fernandez.